Terminators 2: Pastarā diena

Terminators 2: Pastarā diena () ir 1991. gada ASV zinātniskās fantastikas asa sižeta filma, kuras režisors ir Džeimss Kemerons. Filmā Sāru Konoru un viņas dēlu Džonu cenšas nogalināt no nākotnes atsūtīta jaunāka terminatora versija, lai Džons nekļūtu par pretkustības vadītāju, filmā Sāru un Džonu aizsargā arī no nākotnes atsūtītais vecais terminators. Filmā galvenās lomas atveido Arnolds Švarcenegers, Linda Hamiltone, Roberts Patriks un Edvards Fērlongs.

Šī ir otrā daļa "Terminatora" filmu sērijā un turpinājums 1984. gada filmai "Terminators". Filma saņēma četras Amerikas Kinoakadēmijas balvas tehniskajās kategorijās.

Sižets 
Pēc iepriekšējās filmas notikumiem pagāja 11 gadi, Sārai Konorai (Linda Hamiltone) piedzima dēls Džons (Edvards Fērlongs), kurš nākotnē kļūs par cilvēces līderi karā pret robotiem. Šī nākotne jau tuvojas — zinātnieki no Cyberdyne Sistems veido revolucionāro procesoru no pirmajā filmā iznīcinātā Terminatora atliekām. Uz šī procesora bāzes tiks izveidots Skynet — mākslīgais intelekts, kas kontrolējot visus ASV ieročus kļūs nevaldāms. 1997. gada 29. augustā Skynet veiks kodoluzbrukumu Krievijai, sākot kodolkaru, kura laikā aizies bojā 3 miljardi cilvēku, bet tiem kas izdzīvos būs jācīnās par izdzīvošanu pret Skynet kontrolētām mašīnām. Nākotnē šo dienu dēvēs par Pastaro dienu.

No nākotnes uz 1995. gadu ierodas pārprogrammēts terminators T-800 (Arnolds Švarcenegers), kura uzdevums ir aizstāvēt Džonu no jaunākā un spēcīgākā terminatora modeļa — T1000 (Roberts Patriks).

Kailais T800 piespiež baikerim atdot savas drēbes, zābakus un motociklu. T1000 nogalina blakus esošo policistu un pārņem viņa ārējo izskatu. T1000 veic pieprasījumu policijas datorā uz vārdu "Konors, Džons" un dodas pie viņa audžuvecākiem.

Nākamajā diena Džons kopā ar draugu aizbēg no audžuvecākiem. T1000 policista formastērpā dabū no audžuvecākiem Džona foto un dodas meklēt puisi.

Džons izmantojot urķa prasmes dabū naudu no bankomāta. Pēc tam draugi dodas uz spēļu zāli, uz kurieni ierodas T1000. Džons aizbēg no zāles, domājot ka policists ir īstais. Gaitenī Džons uzduras T-800, kas aizstāv viņu. Kamēr terminatori kaujas, Džons aizbrauc ar motociklu. Notiek pakaļdzīšanās, pēc kuras Džons un T-800 aizbēg.

Terminators stāsta Džonam par viņa lomu nākotnē, Džons saprot, ka viss, ko viņam stāstīja Sāra ir patiess. Džons nolemj iebraukt mājup pēc mantām, bet terminators aizliedz to darīt, teicot, ka tur var gaidīt T-1000. Tā patiešām ir, Džona audžuvecāki ir nogalināti. Džons ar terminatoru dodas izglābt Sāru no psihiatriskās slimnīcas, uz kurieni Sāra nonāca pēc neveiksmīgā mēģinājuma uzspridzināt Cyberdyne ēku.

Sāru izglābj un visi trijatā dodas uz Meksikas robežas pusi, kur uzzin no Terminatora citas detaļas par karu. Naktī Sāra redz murgu par cilvēces bojā eju un dodas nogalināt Mailsu Daisonu — galveno Cyberdyne inženieri, kurš nenojauš, ka viņa dēļ notiks apokalipse.

Pēdējā brīdī Džons un Terminators panāk Sāru un neļauj nogalināt Mailsu. T-800 stāsta Mailsam par iespējamo nākotni. Mailss, Konori un Terminators dodas uz Cyberdyne, kur sarīko traci. Viņi dabū iepriekšējā terminatora atliekas — mehānisku roku un čipu.

Sāra un Džons dodas uz pamesto rūpnīcu, kur notiek terminatoru cīņa. Galu galā abi divi mirst

Atsauces

Ārējās saites 

1991. gada filmas
ASV filmas
Džeimsa Kemerona filmas
Terminators